Γέρμα Λακωνίας

Η Γέρμα είναι χωριό στη περιφέρεια του Δήμου Οιτύλου στο νομό Λακωνίας που αποτελεί σήμερα ομώνυμο δημοτικό διαμέρισμα. Βρίσκεται πλησίον της αμαξιτής οδού Γυθείου - Οιτύλου. Στη πραγματικότητα αποτελείται από πολλούς οικισμούς που χωρίζονται μεταξύ τους με αγροτικές εκτάσεις. Το 1928 αριθμούσε 203 κατοίκους. Στη τελευταία απογραφή αριθμούσε  31 κατοίκους. Σήμερα αποτελεί ομώνυμο δημοτικό διαμέρισμα στο οποίο υπάγονται και τα Αβραμιάνικα.

Το κλίμα της Γέρμας θεωρείται σχετικά υγιεινό. Έχει πολλές πηγές με άφθονα νερά από τα οποία και αρδεύεται.

Επί τουρκοκρατίας πολύ κοντά στη Γέρμα υπήρχε ένα ανθηρό χωριό με το όνομα "Κάλιαζη" του οποίου σώζεται ο ναός της Μεταμόρφωσης, που αποτελεί παλαιό χριστιανικό κτίσμα.

Παραπομπές

Χωριά του νομού Λακωνίας
Μάνη
Δήμος Ανατολικής Μάνης